 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

Nr. 2522/I/21.06.2018

**PROIECTUL DECIZIEI ETAPEI DE ÎNCADRARE**

Ca urmare a solicitării de emitere acordului de mediu adresate de

**S.C. STRATEGIC RESOURCES CENTRAL S.R.L.**

în baza Ordonanţei de Urgenţă a Guvernului nr. 57/2007 aprobat prin Legea nr. 49/2011 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, autoritatea competentă pentru protecţia mediului Agenţia Pentru Protecţia Mediului Harghita decide, ca urmare a consultărilor desfăşurate în cadrul şedinţei C.A.T. din data de 19.06.2018, că proiectul **“Lucrări de cercetare geologică a minereurilor de elemente rare și dispersie, minereu polimetalic în perimetrul Lăzarea, jud. Harghita”** propus a fi realizată în extravilanul comunei Lăzarea, **nu** **se supune evaluării adecvate**.

Justificarea prezentei decizii:

Motivele care au stat la baza luării deciziei etapei de încadrare în procedura de evaluare adecvată sunt următoarele:

1. perimetrul Lăzarea integral se află în aria de protecție specială avifaunistică ROSPA0033 Depresiunea și Munții Giurgeului și parțial în situl de importanță comunitară ROSCI0439 Valea Chiuruților
2. Va fi afectată temporar o suprafață de 3 mp din cadrul ROSPA0033 și ROSCI0439 în urma realizării șanțurilor de cercetare pentru recoltarea de probe geologice
3. de-a lungul șanțurilor S1 și S5 propuse pentru recoltare pot fi afectate planta gazdă ale speciei albilița portocalie (*Colias myrmidone*) ocrotită în cadrul ROSCI0439 Valea Chiuruților
4. în zona studiată există specii de păsări dependente mai ales de pajiști menţionate în Planul de management al sitului de interes comunitar ROSPA0033 Depresiunea și Munții Giurgeului, aprobat prin Ordinul M.M. nr. 1556/2016
5. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale speciilor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
6. proiectul propus nu va avea efecte negative semnificative asupra speciilor şi habitatelor ocrotite în cadrul siturilor prin respectarea condiţiilor impuse şi prin luarea măsurilor de reducere ale efectelor negative.

**Măsurile de reducere prezentate:**

* nu se vor tăia arbori și arbuști în urma recoltării probelor geologice
* săparea șanțurilor se va executa manual
* în zonele S1 și S5 amplasarea șanțurilor se va realiza în prezența specialistului din partea Societății Lepidopterologice Române
* după terminarea lucrărilor șanțurile de cercetare vor fi rambleiate și suprafața va fi readusă la starea inițială

**Condiţiile de realizare a proiectului:**

* aplicarea obligațiilor impuse de specialistul din partea Societății Lepidopterologice Române
* realizarea neutralizării deșeurilor și gospodăririi în siguranţă ale deşeurilor radioactive conform normelor elaborate de CNCAN

Proiectul propus nu necesită parcurgerea celorlalte etape ale procedurii de evaluare adecvată.

**DIRECTOR EXECUTIV,** DOMOKOS László József

**ŞEF SERVICIU C.F.M.,** ing. Szabó Szilárd

Întocmit, geogr. Mihály István